钦定古今图书集成/明伦汇编/氏族典/第170卷 > 颜日愉
## 钦定古今图书集成/明伦汇编/氏族典/第170卷 > 颜日愉

按《明外史颜日愉传》：“日愉，字华阳，上虞人。万历中举
于乡。崇祯初，除叶县知县。有惠政，为上官所恶，劾罢
之。部民争诣阙讼冤，乃获叙用。后为静宁知州，迁开
封同知。尝摄渑池、荥阳二县事，抚恤疮痍，政绩甚著。
上官以南阳要冲，举日愉为知府。大治守具，人心稍固。十四年春，李自成陷洛阳，张献忠陷襄阳，南阳大”
震恐，日愉防益严。五月七日，贼猝至，日愉击杀之几
尽，馀贼引去，城获全。日愉手中一矢，头项被二刃，遽
殒于城上。事闻，赠太仆卿。